U-I-227/10
Natisni
Opravilna št.:
U-I-227/10
Datum odločitve:
11. 11. 2010
ECLI:
ECLI:SI:USRS:2010:U.I.227.10
Akt:
Akt o določitvi del in nalog, ki se morajo izvajati na Ministrstvu za pravosodje in v Upravi za izvrševanje kazenskih sankcij tudi med stavko
Izrek:
Zahteva za oceno ustavnosti in zakonitosti Akta o določitvi del in nalog, ki se morajo izvajati na Ministrstvu za pravosodje in v Upravi za izvrševanje kazenskih sankcij tudi med stavko, se zavrže.
Evidenčni stavek:
V skladu z drugo alinejo prvega odstavka 24.b členaZakona o Ustavnem sodišču mora zahteva vsebovati navedbo številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen. Če predlagatelj meni, da gre za splošni akt, ki bi moral biti objavljen v uradnem glasilu, pa ni bil, bi ga moral zahtevi vsaj predložiti, kajti tako trditveno breme kot breme predložitve listin, s katerimi se izkazujejo trditve, je na strani predlagatelja. Obravnavana zahteva teh podatkov ne vsebuje, zato jo je Ustavno sodišče kot nepopolno zavrglo.
Geslo:
1.2.51.3.6 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Reprezentativni sindikat za območje države.
1.5.51.1.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Konfederacija sindikatov Slovenije PERGAM, Ljubljana
Datum vloge:
15. 10. 2010
Vrsta odločitve:
sklep
Vrsta rešitve:
zavrženje
Dokument:
US29290
Dokument v PDF obliki:
U-I-227-10.pdf
124 KB
Prenesite datoteko
U-I-227/10-6
11. 11. 2010
SKLEP
Ustavno sodišče je v postopku za oceno ustavnosti in zakonitosti, začetem z zahtevo Konfederacije sindikatov Slovenije PERGAM, Ljubljana, na seji 11. novembra 2010
sklenilo:
Zahteva za oceno ustavnosti in zakonitosti Akta o določitvi del in nalog, ki se morajo izvajati na Ministrstvu za pravosodje in v Upravi za izvrševanje kazenskih sankcij tudi med stavko, se zavrže.
Obrazložitev
1. Predlagatelj izpodbija Akt o določitvi del in nalog, ki se morajo izvajati na Ministrstvu za pravosodje in v Upravi za izvrševanje kazenskih sankcij tudi med stavko (v nadaljevanju Akt). Zatrjuje, da je v neskladju z 2. in 77. členom Ustave ter z 217. členom Zakona o izvrševanju kazenskih sankcij (Uradni list RS, št. 110/06 – uradno prečiščeno besedilo, 76/08 in 40/09 – ZIKS-1).
2. V skladu z drugo alinejo prvega odstavka 24.b člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) mora zahteva vsebovati navedbo številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen. Če predlagatelj meni, da gre za splošni akt, ki bi moral biti objavljen v uradnem glasilu, pa ni bil, bi ga moral zahtevi vsaj predložiti, kajti tako trditveno breme kot breme predložitve listin, s katerimi se izkazujejo trditve, je na strani predlagatelja. Obravnavana zahteva teh podatkov ne vsebuje, zato jo je Ustavno sodišče kot nepopolno zavrglo.
3. Ustavno sodišče je sprejelo ta sklep na podlagi prvega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik